《感怀 其三》
清代·厉志

数枝疏索晚风低，谁道垂杨绿乍齐？来抱一蝉吟不断，去飞双乍路犹迷。

閒情偶递关山曲，巨浪遥翻海岱西。天上拟将银汉水，下为秋雨洗虹霓。

作者简介：浙江定海人，字心甫，号骇谷，别号白华山人。诸生。书学明人，尤精行草。画山水兰竹有逸趣。中年患目疾，而书画益进。握笔疾扫，全以神行，一日可成数十幅。亦工诗文，居宁波时，与姚燮等唱和。有《白华山人诗钞》、《诗说》。